એશિયા કપમાં પહેલા હોંગ કોંગ અને પછી પાકિસ્તાનને માત આપીને ભારતીય ટીમ ભલે આગળ વધી ગઈ હોય પણ ટીમને હવે મોટો ઝાટકો લાગ્યો છે . હાર્દિક પંડ્યા એશિયા કપની હવે એકપણ મેચ નહિ રમી શકે . જણાવી દઈએ કે પાકિસ્તાન સામેની મેચ દરમિયાન હાર્દિક પંડ્યા ગંભીર રીતે ઘાયલ થયો હતો . ગંભીર રીતે ઘવાયેલ હાર્દિક પંડ્યા એશિયા કપમાંથી બહાર થઈ ગયો છે . હાર્દિક પંડ્યાની જગ્યાએ દિપક ચહરને સ્ક્વૉડમાં ઉમેરવામાં આવ્યો છે . ગુરુવારે દિપક ચહર દુબઈ પહોંચી ગયો છે . પાકિસ્તાન સામેની મેચમાં ફિલ્ડિંગ કરતી વખતે ઘાયલ થયેલ હાર્દિક પંડ્યાને સ્ટ્રેચર પર સુવડાવીને મેદાનની બહાર લઈ જવામાં આવ્યો હતો , ત્યારે જ આશંકા સેવાઈ રહી હતી કે હાર્દિક પંડ્યા ટૂર્નામેન્ટની આગળની મેચ કદાચ નહી રમી શકે . શુક્રવારે ભારત અને બાંગ્લાદેશ વચ્ચે મેદાન - એ - જંગ રમાશે . ઉલ્લેખનીય છે કે પાકિસ્તાન સામેની મેચમાં શરૂઆતની વિકેટ પડ્યા બાદ આઝમ અને શોએબ મલિક ક્રિઝ પર હતા . આ જોડીને તોડવા માટે રોહિત શર્માએ કેટલાક બદલાવ કર્યા અને આ ક્રમમાં જ 17મી ઓવર બાદ 18મી ઓવરમાં હાર્દિક પંડ્યાને બોલ આપ્યો . આ દરમિયાન ઓવરનો પાંચમો બોલ ફેંકતી વખતે હાર્દિક પંડ્યા જમીન પર પડી ગયો . જે બાદ તેને સ્ટ્રેચર પર સુવડાવીને મેદાનની બહાર લઈ જવામાં આવ્યો હતો . બીસીસીઆઈ ટ્વિટ કરીને જણાવ્યું હતું કે પંડ્યાની કમરમાં ઈજા થઈ છે . જાણો , શું છે કેબિન પ્રેસર અને ફ્લાઈટમાં કેમ જરૂરી હોય છે ?